cyanic-selkie/wikianc huggingface dataset:
მოცარტკუგელი
წარმოშობა
მარცხნივ|მინი|ფიურსტის საკონდიტრო მაღაზია პოლ ფიურსის ოჯახი წარმოშობით დინკელსბიულიდან იყო, მაგრამ თავად დაიბადა სიერნინგში, ზემო ავსტრიაში დაიბადა და ზალცბურგში გაიზარდა. მამის ნაადრევი გარდაცვალების შემდეგ, ის ცხოვრობდა თავისი ბიძის სახლში, რომელიც ფლობდა საკონდიტრო მაღაზიას No. 13, Brodgasse მისამართზე. ფიურსტმა ბიძის ბიზნესი მალევე აიღო და იწვრთნებოდა, როგორც შეგირდი ვენაში, ბუდაპეშტში, პარიზსა და ნიცაში. 1884 წელს მან გახსნა საკუთარი საკონდიტრო მაღაზია ზუსტად იმავე მისამართზე, სადაც მან, სრულიად დამოუკიდებლად, შექმნა მოცარტ-ბონბონის კანფეტი, დიდი ხნის მცდელობის შემდეგ, 1890 წელს. მას შემდეგ, რაც მისი ქმნილება უფრო და უფრო პოპულარული გახდა, ფიურსტმა დააარსა საკუთარი კომპანია, რომელიც დღესაც აგრძელებს მოცარტკუგელის გაყიდვას. ამასთანავე, თავისი გამოგონების დასაცავად რეცეპტის პატენტი არ გაუფორმებია, შესაბამისად მალევე ზალცბურგის სხვა საკონდიტრო მაღაზიებმა დაიწყეს მსგავსი პროდუქციის გაყიდვა (თუმცა სხვა სახელით).
დავა სახელზე
როდესაც იდენტური პროდუქტების გამოჩენა დაიწყო, ფიურსტმა გადაწყვიტა მიეღო მონაწილეობა სასამართლო პროცესში სავაჭრო ნიშნის უზრუნველყოფის მცდელობის მიზნით. თავდაპირველად, დავა ეხებოდა მხოლოდ ზალცბურგის საკონდიტრო მაღაზიებს, მაგრამ მოგვიანებით გავრცელდა კონკურენციაზე მთელი გერმანიის გარშემო. შედეგი იყო შეთანხმება, რომლის მიხედვითაც, ფიურსტის კონკურენტები ვალდებულები იყვნენ, ამ ტკბილეულებისთვის სხვა სახელები გამოეყენებინათ. ფირმამ The Mirabell, რომელიც ზალცბურგის მახლობლად, გროდიგში დაფუძნდა, დესერტისთვის აირჩია სახელი ”Real Salzburg Mozartkugeln”. ბავარიელმა მწარმოებელმა Reber-მა აირჩია "Real Reber Mozartkugeln". 1996 წელს, გაიმართა სასამართლო დავა ფიურსტსა და Nestlé-ს, შვეიცარიის სურსათის მწარმოებლის შვილობილ კომპანიას შორის, რომელსაც სურდა ბაზარზე "Original Austria Mozartkugeln"-ის გაყიდვა. ეს დავა მხოლოდ მესამე ინსტანციაში გადაწყდა და იმ დღეიდან, მხოლოდ ფიურსტის პროდუქტებს შეიძლება ეწოდოს "Original Salzburg Mozartkugeln".
დავა The Mirabell-სა და Reber-ს შორის
1970-იანი წლების ბოლოს მორიგი დავა წარმოიშვა სამრეწველო საკონდიტრო ნაწარმის მწარმოებელ Mirabell-ს (დღეს Mondelez International-ის ნაწილია) და მის კონკურენტ Reber-ს შორის Mozartkugel სავაჭრო ნიშნის გამო. დროებითი შეთანხმება მიღწეულ იქნა 1981 წელს ავსტრიისა და გერმანიის მთავრობების წარმომადგენლებს შორის, რომლის მიხედვითაც, მხოლოდ ავსტრიელ მწარმოებლებს მიეცათ ლეიბლის "მოცარტკუგელნის" გამოყენების უფლება. Reber-მა გააპროტესტა ეს შეთანხმება და ბრიუსელში ევროკომისარმა ეს შეთანხმება ძალადაკარგულად გამოაცხადა. ამიტომ, Reber- ს შეუძლია კანონიერად და განუწყვეტლივ გამოიყენოს თავისი ნამდვილი Reber Mozart-Kugeln სასაქონლო ნიშანი, თუმცა აუცილებლად დეფისით. Mirabell Mozartkugeln შეიძლება იყოს მრგვალი, მაგრამ ყველა სხვა მოზარტკუგელს უნდა ჰქონდეს ერთი ბრტყელი მხარე მაინც.
ფაქტები
მოცარტკუგელმა ოქროს მედალი მოიპოვა პარიზში გამართულ გამოფენაზე 1905 წელს.
2006 წლის ზამთარში, ძველ ზალცბურგში მოათავსეს 80 დიდი ზომის პოლისტერისგან დამზადებული მოცარტკუგელი, რომელთა დიამეტრიც 1,6 მეტრი იყო. ისინი მხატვრებმა შექმნეს. 27 მარტის ღამეს, ვანდალებმა ერთი ასეთი მოცარტკუგელი მიწასთან გაასწორეს, შემდეგ კი ქუჩაზე გადააგდეს. ამან 7000 ევრო ზარალი გამოიწვია.
სქოლიო
კატეგორია:შოკოლადი კატეგორია:ავსტრიული ტკბილეული კატეგორია:გერმანული ტკბილეული
ტულოუ
მინი|255პქ
ტულოუ (ჩინ. 福建土楼) — უჩვეულო არქიტექტურის, ციხესიმაგრის ტიპის საცხოვრებელი ნაგებობების კომპლექსი ჩინეთის ფუძიანისა და გუანდუნის პროვინციებში. მათი უმრავლესობა XII-XX საუკუნეების განმავლობაში შენდებოდა.
ნაგებობები წრიული ან მართკუთხა ფორმისაა და 3-5 სართულისაგან შედგება, განკუთვნილია 80 ოჯახის საცხოვრებლად. პირველი შენობები ჰაკას ეთნიკური ჯგუფის მიერ აშენდა, რომლებიც სამოქალაქო ომის დროს ჩრდილოეთ ჩინეთიდან გადმოსახლდნენ. ადგილობრივები მათ არამეგობრულად შეხვდნენ და ამით აიხსნება მათ მიერ ამგვარი დახურული შენობების აგება.
მრგვალი შენობების დიამეტრი 50 - 90 მეტრია, გარე კედლების სისქე 1-2 მეტრია. ზედა ნაწილში, გასდევს ვიწრო ჭრილები. მინიმალურია ჭიშკრების რაოდენობა. ზოგიერთი მათგანი გრანიტითაა ნაგები, ხოლო უმრავლესობა თიხის, ქვიშისა და კირის ნარევით. შენობების საერთო რიცხვი 46-ია.
1987 წელს, იუნესკომ ნაგებობები მსოფლიო მემკვიდრეობის სიაში შეიტანა, როგორც „უნიკალური მაგალითი განსხვავებული არქიტექტურისა და თავდაცვის მიზნით ადამიანთა საერთო, ჰარმონიული თანაცხოვრებისა".
სქოლიო
კატეგორია:მსოფლიო მემკვიდრეობის ძეგლები ჩინეთში
ოსტეოქონდრომა
მინი|ბარძაყის ძვლის ოსტეოქონდრომა ოსტეოქონდრომა — ძვლოვანი და ხრტილოვანი ქსოვილისგან განვითარებული კეთილთვისებიანი სიმსივნე, რომელიც ძვლის სიმსივნეების დიაგნოზების 10-15%ია.
ოსტეოქონდრომა ძირითადად ვითარდება ბავშვობის ასაკში, როცა ძვლის ინტენსიური ზრდა მიმდინარეობს. ყველაზე ხშირად წარმონაქმნი გვხვდება ბარძაყზე(30%), წვივზე(15-20%) და მხარზე(10-20%). შედარებით იშვიათად ბეჭზე, მტევანზე,ტერფზე,მენჯსა და ხერხემალზე.
ექიმებმა ჯერ ზუსტად არ იციან, თუ რატომ და საიდან ვითარდება ოსტეოქონდრომა, ამიტომ დაავადების თავიდან აცილების რჩევებსაც ვერ იძლევიან. არსებობს ვარაუდი, რომ ოსტეოქონდრომის განვითარება შეიძლება უკავშირდებოდეს კონკრეტული გენის დაზიანებას. ასეთი გენია EXT 1(exostosin glycosyltransferase 1). ეს გენი ადამიანის მერვე ქრომოსომაშია ლოკალიზებული და პასუხისმგებელია მნიშვნელოვანი ცილების წარმოებაზე,სისხლის შედედების პროცესზე,სისხლძარღვის კედლის შექმნაზე და სიმსივნური უჯრედების წარმოქმნაზე. სწორედ ამ გენის დეფექტი შეიძლება იყოს ოსტეოქონდრომის, ანუ სიმსივნური წარმონაქმნის ფორმირების მიზეზი.
ოსტეოქონდრომის დიაგნოზი ყველაზე ხშირად აქვთ 10-30 წლის ასაკის ადამიანებს.
დაავადება თავდაპირველად უსიმპტომოდ მიმდინარეობს, პროცესის განვითარებასთან ერთად, შეინიშნება რამდენიმე მიმანიშნებელი სიმპტომი:
-უმტკივნეულო, პატარა გამონაზარდი სახსრის მახლობლად. ყველაზე ხშირად მუხლის და მხრის სახსართან.
-ტკივილი მოძრაობის დროს, რადგან შეიძლება ოსტეოქონდრომა მდებარეობდეს მყესის ქვეშ.
-თუ სიმსივნე აწვება რომელიმე ნერვს, ვითარდედბა დაბრუჟების და ჩხვლეტის შეგრძნება კონკრეტულ კიდურზე.
-ძალიან იშვიათია, თუმცა ოსტეოქონდრომა ზოგჯერ ცვლის სიხლის მიმოქვევასაც, რაც გამოიხატოს პულსის ცვლილებით ან კიდურის ფერის შეცვლით.
-შეშუპება,ტკივილი და შეწითლება იმ შემტხვევაში, თუ შემთხვევით მოხდა ოსტეოქონდრომის მოტეხვა.
ოსტეოქონდრომის ყველაზე საშიში გართულებაა მისი ავთვისებიან ქონდროსარკომად გარდაქმნა. თუ წარმომაქმნის გარშემო, ხრტილოვანი საფარი 1,5 სმ-ზე მეტია, იმატებს მისი განვითატების რისკი.
ოსტეოქონდრომა საჭიროებს ქირურგიულ ოპერაციას.
რესურსები ინტერნეტში:
https://radiopaedia.org/articles/osteochondroma
მირიამ როტშილდი
დამა მირიამ ლუიზა როტშილდი სსწ (5 აგვისტო, 1908 — 20 იანვარი, 2005 ) — ბრიტანელი ბუნებისმეტყველი და ზოოლოგიის, ენტომოლოგიისა და ბოტანიკის სფეროში არაერთი ნაშრომის ავტორი.
ადრეული წლები
მირიამ როტშილდი დაიბადა 1908 წელს, ეშტონში, ანდელის მახლობლად, ებრაელი ბანკირის, ჩარლზ როტშილდისა და ავსტრიულ-ებრაული წარმოშობის უნგრელი სპორტსმენის, როსიკა ედლი როტშილდის (ქალიშვილობის გვარი ფონ ვერტაიმშტაინი) ოჯახში. მისი ძმა ვიქტორ როტშილდი (მესამე ბარონი როტშილდი) და ერთ-ერთი და პანონიკა დე კოენინგსვარტერი შემდეგში ბიბოპის ენთუზიასტები და თელონიუს მონკისა და ჩარლზ პარკერის მფარველები გახდნენ.
მამისმა რწყილების 500-მდე სახეობა აღწერა, ხოლო ბიძამისმა, ლაიონელ უოლტერ როტშილდმა თრინში ბუნების ისტორიის კერძო მუზეუმი ააგო. 4 წლის ასაკში ჭიამაიასებრთა და მულუხოების შეგროვება დაიწყო და მოთვინიერებულ მწყერთან ერთად ეძინა. მირიამის ექვსი წლის თავზე პირველი მსოფლიო ომი დაიწყო, როდესაც როტშილდების ოჯახი ავსტრია-უნგრეთში ისვენებდა. ოჯახი დასავლეთისკენ მიმავალ პირველივე მატარებელს გაჰყვა, თანხა არ ეყოთ და ერთ-ერთი უნგრელი მგზავრისგან ისესხეს, რომელმაც აღნიშნა: „ეს ჩემს ცხოვრებაში ყველაზე საამაყო წამია. ვერასდროს ვიფიქრებდი, რომ როტშილდები ოდესმე თანხის სასესხებლად მომმართავდნენ“. 15 წლის ასაკში მირიამის მამა გარდაიცვალა და გოგონა ბიძამის დაუახლოვდა. 17 წლამდე იგი სახლში იღებდა განათლებას, შემდეგ კი სკოლაში დაიწყო სიარული. მირიამ როტშილდი დღისით ბედფორდის კოლეჯში ლიტერატურის, ხოლო საღამოს მეცნიერებისა და ტექნოლოგიის ჩელსის კოლეჯში ზოოლოგიის ლექციებს ესწრებოდა.
1930-1940-იანი წლები
1930-იან წლებში მირიამ როტშილდი პლიმუთის საზღვაო ბიოლოგიურ სადგურში მოლუსკებსა და დიგენეზურ მწოველებს შეისწავლიდა. მემკვიდრეობით მიღებული სიმდიდრის გამო, მას არასდროს უცდია გრანტის ან დაფინანსების მიღება. ამის და ფორმალური განათლების ნაკლებობის გამო, იგი ყოველთვის „მოყვარულად“ იწოდებოდა.
პირადი ცხოვრება
1943 წელს მირიამ როტშილდი კაპიტან ჯორჯ ჰენრი ლეინზე დაქორწინდა, უნგრელ ებრაელზე, რომლის გვარიც უსაფრთხოების მიზნით ლანიდან ლეინით შეიცვალა. მათ 7 შვილი ეყოლათ რომელთაგანს სამი ადრეულ ასაკში გარდაიცვალა. წყვილი 1957 წელს განქორწინდა, ხოლო ლეინნმა 1963 წელს ხელახლა იქორწინა სერ ლაიონელ ჰილდის ქალიშვილ ელიზაბეთ ჰილდიზე.
შიზოფრენიის კვლევის ფონდი
1962 წელს როტშილდმა „შიზოფრენიის კვლევის ფონდი“ დააფინანსა, როგორც დამოუკიდებელი რეგისტრირებული საქველმოქმედო ფონდი „მენტალურ დაავადებათა ყველა ფორმის, განსაკუთრებით შიზოფრენიის უკეთ გასაგებად, პრევენციის, მკურნალობისა და განკურნებისთვის“. 2006 წლის მარტში, როტშილდის გარდაცვალების შემდეგ ფონდს „მირიამ როტშილდის სახელობის საქველმოქმედო ფონდი“ ეწოდა.
მეცნიერება და ენტომოლოგია
როტშილდი ცნობილია რწყილების კვლევით. იგი ერთ-ერთი პირველი იყო, ვინც მათი ხტომის მექანიზმი შეისწავლა. ასევე, როტშილდი სწავლობდა რწყილების რეპროდუქციულ ციკლს და ამასთან დაკავშირებით, კურდღლებში, როგორც მასპინძლებში ჰორმონალურ ცვლილებებს. დიდი წარმატება ხვდა წილად მის საბუნებისმეტყველო წიგნს პარაზიტიზმის შესახებ (რწყილები, დიგეეზური მწოველები და გუგულები). სათაური შეიძლება შემდეგნაირად აიხსნას: გარე პარაზიტები (მაგ: რწყილები), შიდა პარაზიტები (დიგენეზური მწოველები) და სხვები (გუგულები). როტშილდის კოლექცია (რომელიც ჩარლზ როტშილდმა აღმოაჩინა) ამჟამად ლონდონის ბუნებისმეტყველების მუზეუმშია დაცული. მუზეუმში დაცულია ჯორჯ ჰენრი ევანს ჰოპკინსთან ერთად შექმნილი კოლექციის კატალოგიც.
1960-იან წლებში როტშილდი ოქსფორდის გენეტიკური სკოლის წევრი იყო, სადაც იგი ედმუნდ ბრისკო ფორდს შეხვდა. იგი ერთ-ერთი იყო იმ ქალთა შორის, რომელთა მიმართაც ფორდი დადებითად იყო განწყობილი და ფორდის მხარდასაჭერად ის ჰომოსექსუალობის ლეგალიზებისთვისაც იბრძოდა.
მირიამ როტშილდს ეკუთვნის წიგნები მამამისისა (როტშილდთა მემკვიდრეობა - დრო და ბუნების მსხვევადობა) და ბიძამისის (ძვირფასი ლორდი როტშილდი) შესახებ. ენტომოლოგიის, ზოოლოგიისა და სხვა სფეროებში დაწერილი აქვს 350-მდე ნაშრომი.
ჯილდოები და წოდებები
1968 წელს მირიამ როტშილდს ჰ. ჰ. ბლუმერის ჯილდო გადაეცა. 1973 წელს იგი ხელოვნებისა და მეცნიერების ამერიკული აკადემმიის უცხოელ საპატიო წევრად აირჩიეს. 1985 წელს როტშილდი ლონდონის სამეფო საზოგადოების წევრად აირჩიეს, ხოლო 2000 წელს დამის (DAME) წოდება მიენიჭა. იყო რვა უნივერსიტეტის, მათ შორის ოქსფორდისა და კემბრიჯის საპატიო დოქტორანტი. 1985 წელს ოქსფორდში წაიკითხა თავისუფალი საჯარო ლექცია ცხოველები და ადამიანი.
1986 წელს დაარსდა ჯონ გალვეი ფოსტერის სახელობის ადამიანის უფლებათა დაცვის ფონდი, რომლის სახელწოდებაც 2006 წელს მირიამ როტშილდისა და ჯონ ფოსტერის სახელობის ადამიანის უფლებათა დაცვის ფონდად გადაკეთდა.
სქოლიო
კატეგორია:დაბადებული 5 აგვისტო კატეგორია:დაბადებული 1908 კატეგორია:გარდაცვლილი 2005 კატეგორია:გარდაცვლილი 20 იანვარი კატეგორია:ქალი ენტომოლოგები კატეგორია:ინგლისელი ბოტანიკოსები კატეგორია:ინგლისელი ბიოლოგები კატეგორია:ინგლისელი ებრაელები კატეგორია:ინგლისელი ბუნებისმეტყველები კატეგორია:ინგლისელი ენტომოლოგები კატეგორია:ხელოვნებისა და მეცნიერების ამერიკული აკადემიის წევრები კატეგორია:სამეფო ენტომოლოგიური საზოგადოების წევრები კატეგორია:ლონდონის სამეფო საზოგადოების ქალი წევრები კატეგორია:როტშილდების ოჯახი კატეგორია:ებრაელი მეცნიერები კატეგორია:ქალი ბიოლოგები კატეგორია:ლონდონის სამეფო საზოგადოების წევრები კატეგორია:ებრაელი ბიოლოგები კატეგორია:ებრაელი ქალი მეცნიერები კატეგორია:ინგლისელი მალაკოლოგები კატეგორია:ინგლისელი ფილანთროპები კატეგორია:ებრაელი ფილანრთოპები კატეგორია:ინგლისელი ქალი მეცნიერები
ქუთაისის კლასიკური გიმნაზია
ისტორია
გაზრდილი სასწავლებლისთვის 1901-03 წლებში არქ. ი. ლუკაშევის (პიატიგორსკისა და ნოვოროსიისკის გიმნაზიების ნაგებობათა ავტორი) პროექტით კიდევ ერთი დიდი შენობა აიგო (დღევანდელი ცისფერყანწელთა ქუჩისპირა კორპუსი). 1918 წელს კლასიკური გიმნაზიის გაუქმების შემდეგაც შენობებს ფუნქცია არ შეუცვლია.
გიმნაზიის ძველი კორპუსი დღეს ძლიერ სახეცვლილია: 1960-იან წლებში მას მესამე სართული დააშენეს და იმპოზანტური, კლასიცისტური პორტიკიანი ფასადი მოარღვიეს.
არქიტექტურა
გიმნაზიის ახალი, ძირითადი კორპუსი ხაზგასმული მონუმენტურობით გამოირჩევა და კლასიცისტური ელემენტებითაა შემკული. ღიობთა თანაბარი რიტმით დანაწევრებული ფასადის შუა ნაწილს მძლავრი რიზალიტები ემიჯნება. ნაგებობის დომინანტს მარჯვენა, განიერი და მაღალი, პორტიკიანი რიზალიტი წარმოადგენს. მისი მეორე სართული გიგანტური (დიდი თაღოვანი და მცირე სწორკუთხა) სარკმლებითაა გახსნილი. ფასადს გიგანტური კორინთულკაპიტელიანი პილასტრები, მეანდრის სალტე და ნიშაში ჩადგმული კრატერი ამშვენებს. აღსანიშნავია კიდეში მოთავსებული პორტიკის რუსტირებული ბურჯები, ზედა სართულის გიგანტური კორინთული სვეტები და უხვად მორთული, რთული ფორმის ფრონტონი, სადაც გირლანდამოვლებულ ფარზე ნაგებობის თარიღია გამოკვეთილი.
გიმნაზიის მოსწავლეები
სხვადასხვა დროს კლასიკურ გიმნაზიაში სწავლობდნენ: კირილე ლორთქიფანიძე, მამია გურიელი, აკაკი წერეთელი, გიორგი წერეთელი, ნიკო ნიკოლაძე, სერგეი მესხი, ვასო აბაშიძე, კოტე მესხი, სილოვან ხუნდაძე, ექვთიმე თაყაიშვილი, ნიკო მარი, იოსებ ოცხელი, დუტუ მეგრელი, კიტა აბაშიძე, ნიკო ლორთქიფანიძე, ლეო ქიაჩელი, კოლაუ ნადირაძე, სარგის კაკაბაძე, დიმიტრი უზნაძე, შალვა ნუცუბიძე, დავით კაკაბაძე, ვლადიმერ მაიაკოვსკი, პაოლო იაშვილი, ტიციან ტაბიძე, ვალერიან გაფრინდაშვილი და სხვ.
ოსმან I
ოსმან I ღაზი (Osman I Gazi, ოსმალ.: عثمان بن أرطغل; დამპყრობელი; დ. დაახლ. 1258, შუქუთი, თურქეთი — გ. 1326, ბურსა) — ოსმანთა სახელმწიფოს დამაარსებელი, ბეგი, რომელსაც სულთნადაც მოიხსენიებენ.
ბიოგრაფია
ოსმანი იყო თურქთა ურდოების ბეგის ერთუღრულისა და ჰალიმე ხათუნის შვილი და პირველი ბეგის სულეიმანის შვილიშვილი.
იგი თავდაპირველად თურქ-სელჩუკთა ვასალი იყო და მათ სამეფოს იცავდა ბიზანტიელებისაგან. 1288 წელს მამის სიკვდილის შემდგომ იგი მცირე აზიაში მოსახლე თურქთა ურდოების ბეგი გახდა, რომლებმაც შემდგომში მისი სახელი მიიღეს და იწოდებოდნენ „ოსმანებად“. 1299 წელს ოსმანი დამოუკიდებელი მმართველი გახდა და თითქმის მთელი მცირე აზია დაიპყრო. აქედან გამომდინარე იგი ითვლება „ოსმალეთის იმპერიის“ დამაარსებლად და მის პირველ სულთნად.
1326 წელს მან აიღო ქალაქები ბურსა და ნიკეა (დღევანდელი იზნიქი). იგი იმავე წელს გარდაიცვალა და ოსმალეთის სულთანი გახდა მისი ვაჟი — ორჰან I.
რესურსები ინტერნეტში
კატეგორია:ბრძოლის ველზე მყოფი ოსმალეთის სულთნები კატეგორია:დაბადებული 1258 კატეგორია:გარდაცვლილი 1326 კატეგორია:ოსმანების დინასტია
უელსის პრინცის კუნძული
thumb|200px|კუნძულ პრინც უელსის სატელიტური ფოტო.
უელსის პრინცის კუნძული — კუნძული კანადის ჩრდილოეთ ნაწილში, კანადის არქტიკულ არქიპელაგში. კუნძული შედის კანადის ტერიტორიის ნუნავუტის შემადგენლობაში. მის სიახლოვეს მდებარეობს კანადის უდიდესი კუნძულები, მათგან აღსანიშნავია ვიქტორია, სომერსეტი, პრინც უელსის კუნძულის ჩრდილოეთით მდებარეობს დედოფალ ელისაბედის კუნძულები.
ნუნავუტის ტერიტორიის ადმინისტრაციული დაყოფის შედეგად, ეს კუნძული შედის ქიკიქთაალუკის და კითიკმეოტის რეგიონების შემადგენლობაში. აქ არ არის მუდმივად დასახლებული ადგილები.
კუნძულზე ძირითადად გავრცელებულია ტუნდრა. უელსის პრინცის კუნძულის ჩრდილოეთი სანაპირო გაშენებულია ომმანეის ყურის ნაპირებზე. კუნძულის ფართობი შეადგენს 33,339 კმ²-ს, მას მსოფლიოში მეორმოცე, ხოლო კანადაში მეათე ადგილი უკავია ფართობის მიხედვით. კუნძულზე მდებარეობს დაბალი სიმაღლის მთები, ყველაზე მაღალი წერტილის სიმაღლეა 320 მეტრი. უელსის პრინცის კუნძული მცირე სრუტითაა გამოყოფილი, კუნძულ რუსელს.
ევროპელების მიერ კუნძული პირველად აღმოჩენილი იქნა 1851 წელს, ირლანდიელი მკვლევარის ფრენსის ლეოპოლდ მაკ-კლიტონის მიერ. მოგვიანებით აქ მოეწყო ჯონ ფრანლინის ექსპედიცია.
კატეგორია:კანადის კუნძულები კატეგორია:კანადის არქტიკული არქიპელაგი
ფერდინანდო გონძაგა
ფერდინანდო გონძაგა (Ferdinando Gonzaga; დ. 26 აპრილი, 1587 — გ. 29 ოქტომბერი, 1626) — იტალიელი საეკლესიო და სახელმწიფო მოღვაწე, მანტუასა და მონფერატოს ჰერცოგი 1612 წლიდან მის გარდაცვალებამდე.
ბიოგრაფია
ფერდინანდო მანტუისა და მონფერატოს ჰერცოგის ვინჩენცო I გონძაგას მეორე ვაჟი იყო და საეკლესიო ცხოვრებისათვის ამზადებდნენ. 1605 წელს უკვე 18 წლის ასაკში იგი კარდინალი გახდა. 1612 წელს მისი უფროსი ძმა ჰერცოგი ფრანჩესკო IV უშვილოდ გარდაიცვალა და ფერდინანდო იძულებული გახდა საეკლესიო ცხოვრება მიეტოვებინა.
იმავე 1612 წელს ფერდინანდო გონძაგა მანტუისა და მონფერატოს ჰერცოგი გახდა. 1615 წელს მან იქორწინა კამილა რეტიჩინაზე, რომელსაც ერთი წლის შემდეგ 1616 წელს გაეყარა. 1617 წლის 16 თებერვალს ფერდინანდომ ხელმეორედ იქორწინა. ამჯერად ტოსკანას დიდი ჰერცოგის, ფერდინანდო I-ის ქალიშვილ კატერინა დე’ მედიჩიზე, რომელთანაც მას შვილი და მემკვიდრე არ შეძენია.
როცა ფერდინანდო გონძაგა 1626 წელს 39 წლის ასაკში გარდაიცვალა, ერთადერთი მემკვიდრე მისი უმცროსი ძმა, ვინჩენცო II დარჩა, რომელსაც ზუსტად იმავე ნაბიჯის გადადგმა მოუწია, როგორიც ფერდინანდოს 13 წლის წინ.
რესურსები ინტერნეტში
კატეგორია:დაბადებული 26 აპრილი კატეგორია:დაბადებული 1587 კატეგორია:გარდაცვლილი 29 ოქტომბერი კატეგორია:გარდაცვლილი 1626 კატეგორია:კარდინალები (XVII ს.) კატეგორია:მანტუის ჰერცოგები კატეგორია:მონფერატოს ჰერცოგები კატეგორია:გონძაგა კატეგორია:იტალიის კარდინალები
.gt
რესურსები ინტერნეტში
gt კატეგორია:კომუნიკაციები გვატემალაში
Toppdomän
იოანე XXIII (ანტიპაპი)
მინიატიურა|იოანე XXIII (ბალთაზარ კოსა) იოანე XXIII (ბალთაზარ დელა კოსა) (დ. 1370 — 21 დეკემბერი 1418) — რომის პაპი 1410—1415 წლებში, რომლის დროსაც მოხდა დიდი განხეთქილება. მიუხედავად ამისა კათოლიკური სამყარო მას ანტიპაპად მიიჩნევს და არ აღიარებს მის კანონიერებას. ბალთაზარ კოსას შემდეგ იოანეს სახელი ხუთ საუკუნეზე მეტი ხნის განმავლობაში არცერთ პაპს არ უტარებია, რაც გამოწვეული იყო მისი სისასტიკით და ცუდი სახელით. 540 წლის შემდეგ, ვენეციის პატრიარქმა ანჯელო რონკალიმ, 1958 წელს, მიიღო იოანე XXIII-ის სახელი იმის დასამტკიცებლად, რომ ბალთაზარ კოსა, როგორც პაპი არ არსებობდა.
ბიოგრაფია
ბალთაზარ კოსა დაიბადა ნეაპოლის სამეფოში გაღატაკებულ დიდგვაროვანთა ოჯახში. ის თავდაპირველად გაჰყვა სამხედრო კარიერას. მის ორ ძმას კი სიკვდილი ჰქონდა მისჯილი მეკობრეობის გამო.
ბალთაზარი სწავლობდა ბოლონიის უნივერსიტეტში იურიდიულ ფაკულტეტზე და მიაღწია დოქტორის ხარისხის მიღებასაც კი. 1392 წელს ის შევიდა ბონიფაციუს IX-ის სამსახურში, ჯერ ბოლონიაში, შემდეგ კი რომში. ჯერ კიდევ ერისკაცი, 1402 წელს გახდა კარდინალი, ხოლო 1403 წელს პაპის წარმომადგენელი ფორლიში. ამავე დროს, კოსას კავშირები ჰქონდა ადგილობრივ ყაჩაღურ ბანდებთან, რაც მის მტრებს ძალიან აშინებდა. სწორედ ამ კავშირებმა მოუტანა მას გავლენა და ძალაუფლება რეგიონში.
ბალთაზარ კოსა იყო ერთ-ერთი იმ შვიდი კარდინალიდან, რომელთაც მიატოვეს პაპი გრიგოლ XII, და შემდგომ, ანტიპაპი ბენედიქტე XIII ავინიონიდან და 1408 წლის მაისში მოაწყვეს პიზის კონკლავი, სადაც კოსა არჩეულ იქნა კრების ხელმძღვანელად. კონკლავის მიზანი იყო ბოლო მოეღოთ დიდი განხეთქილებისათვის, ამიტომაც გადააყენეს პაპი გრიგოლ XII და ანტიპაპი ბენედიქტე XIII, ხოლო 1409 წელს ახალი პაპი გახდა ალექსანდრე V. არც გრიგოლ XII-მ და არც ბენედიქტე XIII-მ არ მოახდინა რეაქცია ამ გადაწყვეტილებაზე და ამიტომაც, უკვე არა თუ ორი, არამედ სამი პაპი მართავდა კათოლიკურ სამყაროს.
მალე ალექსანდრე V გარდაიცვალა; 1410 წლის 25 მაისს კოსა ეკურთხა ახალ პაპად და მიიღო სახელი იოანე XXIII. ხოლო სასულიერო წოდება მას კურთხევამდე მხოლოდ ერთი დღით ადრე მიენიჭა. იოანე კანონიერ პაპად სცნო საფრანგეთმა, ინგლისმა, ბოჰემიამ, პრუსიამ, პორტუგალიამ, საღვთო რომის იმპერიის ნაწილმა, უამრავმა იტალიურმა ქალაქმა, ფლორენციისა და ვენეციის ჩათვლით. თუმცა, ავინიონის პაპი ბენედიქტე XIII ნამდვილ პაპად აღიარა არაგონის სამეფომ, კასტილიამ, სიცილიამ და შოტლანდიამ; ხოლო გრიგოლ XII-ს მხარი დაუჭირა ლადისლაო ნეაპოლელმა, კარლო მალატესტამ, ბავარიამ, პოლონეთმა და გერმანიის ნაწილმა. კოსას მხარი დაუჭირა მედიჩებმა რაც მნიშვნელოვანი წარმატება იყო მისთვის.
იოანე აწარმოებდა ინდულიგენციებით ვაჭრობას, რასაც ევროპის სხვადასხვა ნაწილში დიდი პროტესტი მოჰყვა. მაგალითად, ერთ-ერთი ასეთი ნაწილი იყო პრაღა, სადაც ხელმძღვანელი იყო იან ჰუსი.
ფლორენციაში კოსა შეხვდა სიგიზმუნდ I-ს, რომელსაც ამბიცია ჰქონდა გამხდარიყო საღვთო რომის იმპერატორი. სიზიგმუნდს სურდა დაესრულებინა დიდი განხეთქილება და ამიტომ აიძულა იოანე მოეწვია კონკლავი. 1413 წლის 30 ოქტომბერს მოწვეულ იქნა კონსტანცის საეკლესიო კრება. კრებამ ბოლო მოუღო განხეთქილებას, გადაყენა პაპის ტახტის მოცილე სამივე პაპი (გრიგოლ XII, იოანე XXIII, ბენედიქტე XIII), და 1417 წელს პაპად აირჩია მარტინ V. გამოცხადდა საეკლესიო კრების რეგულარულად მოწვევის აუცილებლობა, პაპებზე მსოფლიო საეკლესიო კრების ზემდგომობის პრინციპი (ეს გადაწყვეტილებები ცხოვრებაში არ გატარებულა). კონსტანცის საეკლესიო კრებამ დაგმო ჯონ უიკლიფისა და იან ჰუსის მოძღვრება. იან ჰუსი იმპერატორ სიგიზმუნდის დაცვის სიგელის მიუხედავად, 1415 წლის 6 ივლისს კონსტანცში კოცონზე დაწვეს.
თავად კოსა დაპატიმრებულ იქნა და პატიმრობის პერიოდი გერმანიაში გაატარა. 1418 წელს, მედიჩების მიერ გადახდილი დიდი გამოსასყიდის შემდეგ ის გაათავისუფლეს. კოსა დაბრუნდა ფლორენციაში და რამდენიმე თვეში, 1418 წლის 21 დეკემბერს გარდაიცვალა.
რესურსები ინტერნეტში
კატეგორია:ანტიპაპები კატეგორია:დაბადებული 1370 კატეგორია:გარდაცვლილი 1418
Cataulacus undet
Cataulacus undet — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ანციკლოპედია
ანციკლოპედია (Uncyclopedia) — „უშინაარსო ენციკლოპედია, რომელიც ნებისმიერს შეუძლია არედაქტიროს“ — სატირიული პაროდია ვიკიპედიაზე, თუმცა თვით ანციკლოპედია საპირისპირო მოსაზრებას გამოთქვამს. საიტი 2005 წლის იანვარში გაიხსნა ჯონათან ჰუანისა და ანონიმური კოლეგის (მეტსახელით "'Stillwaters" ან "Euniana") მიერ და მათი მტკიცებით ეს არის ფონდი ანციკლოპედიის პროექტი, პაროდია ფონდ ვიკიმედიაზე.
მათი ლოგო კარტოფილის ფორმისაა, სახელით "სოფია", რომელიც ასევე ვიკიპედიის გლობუსის ლოგოს პაროდიაა. ანციკლოპედიის თავდაპირველი მისია სატირიული მოსაზრების გამოთქმა იყო ვიკი ფორმატში. თუმცა, საზოგადოების ზრდასთან ერთად, მისი შინაარსი გაიზარდა და იუმორის მრავალ სხვა ფორმასაც მოიცავს. აქ დაშვებული იუმორის ფორმებზე რაიმე შეზღუდვა არ არსებობს; თუმცა, ყველა სტატია ექვემდებარება სტანდატულ გრამატიკულ წესებს და ადამიანთა მცირე ჯგუფზე უფრო მეტი აუდიენციისთვის უნდა იყოს საინტერესო. ამასთან ანციკლოპედია არ აწესებს სანქციებს სტატიებზე ან კომენტარზე, რომელიც უბრალოდ სისულელეა ან ვინმეზე "ანგარიშსწორებას" ისახავს მიზნად.
რესურსები ინტერნეტში
კატეგორია:სატირა კატეგორია:იუმორი კატეგორია:ენციკლოპედიები კატეგორია:მედიავიკი ვებგვერდები
ვან-ზომლეთი
ვან-ზომლეთი — თემი ჩოხატაურის მუნიციპალიტეტში. მდებარეობს მდინარე სუფსის მარჯვენა სანაპიროზე, გურიის ქედის სამხრეთით. შედგება სოფლებისგან: ვანი და ზომლეთი. ცალკე სასოფლო საბჭოდ გამოყოფამდე სოფლები ვანი და ზომლეთი შედიოდნენ აკეთის სასოფლო საზოგადოებაში. 2014 წლის აღწერის მიხედვით თემის მოსახლეობა შეადგენს 614 ადამიანს.
კატეგორია: ჩოხატაურის მუნიციპალიტეტი კატეგორია:გურიის თემები
ფერანტე III გონძაგა
ფერანტე III გონძაგა (Ferrante III. Gonzaga; დ. 4 აპრილი, 1618 — გ. 11 იანვარი, 1678) —  გუასტალას ჰერცოგის ჩეზარე II გონძაგას ვაჟI და მემკვიდრე 1632 წლიდან. 1647 წლის 23 ივნისს მან იქორწინა მოდენას ჰერცოგის ალფონსო I დ’ესტეს ქალიშვილზე მარგერიტაზე (1619–1692), რომელთანაც შეეძინა ორი შვილი:
მარია ვიტორია
ფერანტე III-ის გარდაცვალების შემდეგ გუასტალას საჰერცოგო დროებით საიმპერიო სამფლობელოდ გამოცხადდა, სანამ 1692 წელს იგი ფერანტე III-ის სიძეს, ვინჩენცო გონძაგას არ გადაეცა.
იხილეთ აგრეთვე
კატეგორია:დაბადებული 4 აპრილი კატეგორია:დაბადებული 1618 კატეგორია:გარდაცვლილი 11 იანვარი კატეგორია:გარდაცვლილი 1678 კატეგორია:გონძაგა
ტალერგოფი
მინი|250პქ|ტალერგოფი ტალერგოფი — მე-20 საუკუნის პირველი საკონცენტრაციო ბანკი, რომელიც შეიქმნა ავსტრია-უნგრეთის იმპერიის მიერ 1914 წლის 4 სექტემბერს. ის განთავსებული იყო გრაცის მიმდებარე ტერიტორიაზე,სადაც მოთავსებული იყო დეპორტირებული რუსინები,ძირითადი მაცხოვრებლები გალიციის და ბუკოვინის რომლებიც ლიტერატურულ ენად მიიჩნევდნენ რუსულ ენას და გააჩნდათ სიმპატიება რუსეთის იმპერიის მიმართ.სხვადასხვა მონაცემებით ტალერგოფის ბანაკში მოთავსებული იყო 20 ათასიდან 40 ათასამდე რუსინი,მეორე საკონცენტრაციო ბანაკი ტერაზინი აგრეთვე მოიცავდა 20-25 ათასს დეპორტირებულ რუსინს. ასეთი გზით ტყვეებს აიძულებდნენ უარი ეთქვათ თავიანთ ინდენტიფიკაციაზე როგორც რუსინები და მიეღოთ უკრაინული ინდენტიფიკაცია,ტყვეებს რომლებმაც მოახდინეს თავიანთი ინდენტიფიცირება როგორც უკრაინელის ბანაკიდან ანთავისუფლებდნენ. 1919 წელს „დეილი მაილში“ მიცემულ ინტერვიუში,ავსტრიელმა გენერალმა მარკ გოფმანმა განაცხადა „მართლაც უკრაინა ეს ჩემი შექმნილია და არა შეგნებული ნება რუსი ხალხისა,მე შევქმენი უკრაინა იმისთვის რომ ,მქონოდა საშუალება ზავის დადების თუნდაც რუსეთის გარკვეულ ნაწილთან“.მკვლევარების მონაცემებით ავსტრია-უნგრეთის ტერიტორიაზე ცხოვრობდა 3.1-4.5 მილიონი რუსინი რომლებიც დროთა განმავლობაში იძულებული იყვნენ მიეღოთ უკრაინული ინდენტიფიკაცია ან მოეხდინათ ემიგრირება აღმოსავლეთ რუსეთსა და ევროპის სხვადასხვა ქვეყნებში. ამერიკელი კონგრესმენის მ.მაკკორმიკის მონაცემებზე დაყრდნობით,პატიმრებს რეგულარულად ცემდნენ და აწამებდნენ,მათ უმეტესობას არ გააჩნდათ საწოლი და ეძინათ მიწაზე.სიკვდილით დასჯა თითქმის ჩეულებრივ მოვლენათ იყო ქცეული.ბანაკი ლიკვიდირებული იქნა 1917 წლის მაისში კარლ პირველის ბრძანებით.
ლიტერატურა
კატეგორია:საკონცენტრაციო ბანაკები
Strawberry Fields Forever
Strawberry Fields Forever — ინგლისური როკ-ჯგუფ The Beatles-ის სიმღერა. იგი შეტანილია ალბომში Magical Mystery Tour, რომელიც გამოვიდა 1967 წელს. სიმღერის ავტორია ჯონ ლენონი, ხოლო ავტორებად მითითებულები არიან ლენონი/მაკ-კარტნი. სიმღერა დაიწერა გადარჩენის არმიის კუთვნილ ბაღში თამაშების გავლენით. ნიუ-იორკის ცენტრალურ პარკში არის მემორიალი, რომლის სიმღერის პატივსაცემად სახელს Strawberry Fields ატარებს.
სქოლიო
კატეგორია:The Beatles-ის სიმღერები კატეგორია:1967 წლის სიმღერები
ტრიპოლიტანიური ლირა
მინი|5 ერთეულიანი ტრიპოლის ლირა ლირა — 1943-1951 წლებში ბრიტანეთის მიერ ოკუპირებული ლიბიის ტერიტორიის (მოგვიანებით ბრიტანეთის მანდატი) ფულის ერთეული. მას უშვებდა ტრიპოლიტანიის სამხედრო ხელმძღვანელობა და მიმოქცევაში იტალიურ ლირასთან ერთად იყო. ტრიპოლის და იტალიური ლირები 1951 წელს ჩაანაცვლა ლიბიურმა ფუნტმა შემდეგი კურსით 1 ფუნტი = 480 ლირა.
ქაღალდის ბანკნოტები
ამ ფულის ერთეულს აქ ჰქონდა მონეტები, ხოლო ქაღალდის ფულის ერთეული გამოდიოდა შემდეგი ნომინალებით: 1, 2, 5, 10, 50, 100, 500 და 1000 ლირა.
სქოლიო
კატეგორია:ფულის ერთეულები კატეგორია:ლიბიის ეკონომიკა კატეგორია:ლიბიის ისტორია
.gu
.gu — ზედა დონის ეროვნული დომენი (ccTLD) გუამისთვის.
რესურსები ინტერნეტში
gu კატეგორია:გუამი
Toppdomän
ლოქჯანდარი
ლოქჯანდარი  — სოფელი საქართველოში, ქვემო ქართლის მხარის დმანისის მუნიციპალიტეტში (ადმინისტრაციული ერთეული გუგუთი), მდებარეობს ლოქის ქედის ჩრდილოეთ კალთაზე. ზღვის დონიდან 1450 მეტრზე, დმანისიდან დაშორებულია 32 კილომეტრით. 2014 წლის აღწერის მონაცემებით სოფელში ცხოვრობს 173 კაცი.
ისტორია
სოფლის სახელწოდება „ჯანდარი“ დაფიქსირებულია 1898 წლის რუსეთის ერთვერსიან რუკაზე „Джандаръ“ სახით.
დემოგრაფია
2014 წლის აღწერის მონაცემებით სოფელში ცხოვრობს 173 ადამიანი.
სქოლიო
კატეგორია:დმანისის მუნიციპალიტეტის სოფლები
Cataulacus voeltzkowi
Cataulacus voeltzkowi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
როკ-მუსიკა
როკ-მუსიკა (Rock music) — მუსიკის პოპულარული ჟანრი, რომელიც განვითარდა 1960-იანების შემდეგ, განსაკუთრებით ამერიკასა და ბრიტანეთში. მას ფესვები 1940 და 1950-იანების როკ-ენ-როლიდან აქვს. როკ-მუსიკაზე დიდი გავლენა იქონია R&B-მ და ქანთრიმ.
როკის ერთ-ერთი მთავარი ინსტრუმენტებია ელექტრო გიტარა, ბას-გიტარა და დასარტყმელი საკრავები.
რესურსები ინტერნეტში
სრული სია კატეგორია:როკ-მუსიკა
პიტა
პიტა — მრგვალი, ბრტყელი უსაფუარო პური, რომელსაც აცხობენ უმაღლესი ხარისხის ხორბლის ფქვილიდან. ეს პური განსაკუთრებით პოპულარულია ხმელთაშუა ზღვის სანაპიროზე და შუა აღმოსავლეთში.
პიტის პური არის ორფენიანი, ბრტყელი ანუ „ჯიბისებრი“ ფუნთუშეული ნაწარმი.
აღსანიშნავია, რომ მას ზოგჯერ დამატებითი ინგრედიენტების გარეშე აცხობენ, ხან კი საერთოდაც სეზამის მარცვლებით ან რომაული ქინძის თესლით ფარავენ. პიტას კულინარიაში სხვადასხვა ფუნქცია აქვს, ხშირად მასში ფალაფელს, ნაირ-ნაირ სალათასა თუ ხორცსაც კი დებენ.
პიტის პური ძალიან მოსახერხებელია წასახემსებლად ან სწრაფი კვებისთვის. პიტის პურის ნატეხებით მიირთმევენ სხვადასხვა პროდუქტისგან მომზადებულ, საწებლისებურ ნაზავებს, რომელთა დაგემოვნება ძალიან სასიამოვნოა.
ეტიმოლოგია
ასეთი პური პირველად ნახსენები არის ძველ აღთქმაში: ებრაულ ენაზე ორიგინალში ნახსენებია „პატ ლეჰემი“, რომელიც შეიძლება ითარგმნოს როგორც „დიდი პურის პიტა“, „პური“.
თანამედროვე გაგებით, სიტყვა „პიტა“ ებრაულ ენაზე გამოიყენება 1950-იანი წლებიდან.
არაბული პიტა
არაბული ტრადიციული პიტას გამორჩეული თვისება ის არის, რომ პიტას გამოცხობისას ცომში წარმოქმნილი წყლის ორთქლი გროვდება ბუშტში ნამცხვრის ცენტრში და გამოყოფს ცომის ფენებს. ამრიგად, ტორტის შიგნით იქმნება ჯიბე, რომლის გახსნა შესაძლებელია პიტას პირას მკვეთრი დანით დაჭრით და რომელშიც სალათების ან ხორცის შეტანა შეიძლება. ტრადიციული არაბული პიტას საშუალო დიამეტრი, ჩვეულებრივ, 15-20 სანტიმეტრია.
ისტორია
ოთხი ათასი წლის წინ, პურს განსაკუთრებული მნიშვნელობა ენიჭებოდა ისეთ საზოგადოებებში, როგორიცაა ბაბილონური მესოპოტამია, სადაც წარმოიშვა ადრეული წერილობითი ჩანაწერები და პურის ცხობის რეცეპტები.
კვიპროსში პიტა ჩვეულებრივ უფრო მრგვალი, ფაფუკი და ცხვება თუჯის ტაფაზე. იგი გამოიყენება სუულაკიას, შეფტალიას, ჰალუმისთვის, ლუნცასთან და გიროსთვის. საბერძნეთში სიტყვა pita ნიშნავს საკონდიტრო ნაწარმს და ის ჩვეულებრივ გამოიყენება სხვადასხვა ნამცხვრებისა და საკონდიტრო ნაწარმისთვის.
ოქსფორდის ინგლისურ ლექსიკონში მოხსენიებული სიტყვის ინგლისურ ენაზე პირველად მოხსენიება მოხდა 1936 წელს. ინგლისური სიტყვა ნასესხია თანამედროვე ბერძნულიდან πίτα-დან, თავის მხრივ ბიზანტიური ბერძნულიდან πίτα-დან პური, ნამცხვარი, ღვეზელი, პიტა (დამოწმებულია 1108 წელს).
ამასთან, ძველ ტექსტებში ან შუა საუკუნეების არაბულ მზარეულთა წიგნებში არ არის დაფიქსირებული ორთქლით გაჟღენთილი, ორშრიანი ჯიბის პიტა და საკვების ისტორიკოსების აზრით, მაგალითად ჩარლზ პერი და გილ მარქსი, ვარაუდობენ რომ ასეთი პური უფრო გვიან განვითარდა.
სქოლიო
კატეგორია: ებრაული სამზარეულო კატეგორია: პური
ქვემო აკეთი
ქვემო აკეთი — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი: (სოფლები: ქვემო აკეთი, გაგური, ზემო აკეთი, ჭანჭათი). მდებარეობს გურიის ქედის სამხრეთ კალთაზე, ზღვის დონიდან 70 მ, ლანჩხუთიდან 16 კმ. სოფელში არის საჯარო სკოლა
ისტორია
1772-76 წლებში გურიელებმა აკეთი უბოძეს ქვემო გურიიდან დევნილ მამუკა თავდგირიძეს. გიორგი თავდგირიძემ და მისმა შვილებმა, როსტომმა, მამუკამ და მაქსიმემ ქვემო აკეთში, მდინარე სუფსის მარჯვენა ნაპირას ააშენეს სასახლე, ციხე და აღადგინეს მაცხოვრის ტაძარი. თავდგირიძეების ციხის ნანგრევები შემორჩენილი იყო XIX საუკუნეში. სოფელში არის თიხნარი ნიადაგი. ამის საფუძველზე განვითარებული იყო მეთუნეობა. საბჭოთა პერიოდში განვითარებული იყო მეჩაიეობა და მოქმედებდა ჩაის ფაბრიკა.
გურიის სახალხო ბიბლიოთეკა
1893 წლის 22 აგვისტოს აკეთში გაიხსნა გურიის სახალხო ბიბლიოთეკა. მისი გახსნის ინიციატორები იყვნენ ისიდორე რამიშვილი, არსენ წითლიძე და ლავრენტი წულაძე. ბიბლიოთეკის გახსნისთვის ისინი განიხილავდნენ ნაგომრის, ბახვისა და ჩოხატაურის ვარიანტებსაც, თუმცა საბოლოოდ აკეთი აირჩიეს. გლეხმა ნიკო ქურიძემ ბიბლიოთეკას საკუთარი სახლი ნახევარ ფასად მიჰყიდა. რადგანაც ბიბლიოთეკის მთავარი მისია სოფლად გლეხობაში წიგნიერების გავრცელება იყო, ბიბლიოთეკის დამფუძნებლებმა შემოიღეს წიგნების ჩამოტარება სოფლებში. მათ სხვადასხვა გამოცემები სხვადასხვა დასახლებებში მიჰქონდათ და ადგილზე აცნობდნენ მოსახლეობას. 1895 წელს ორი თვის განმავლობაში ბიბლიოთეკით 21 სოფლიდან 315-მა ადამიანმა ისარგებლა. მომდევნო ორ თვეში 200-მა მკითხველმა 600 გამოცემა გაიტანა წასაკითხად. მაზრის ადმინისტრაცია ცდილობდა ხელი შეეშალა ბიბლიოთეკის ფუნქციონირებისთვის, რადგან იქ მთავრობისთვის მიუღებელი იდეები ვრცელდებოდა. არსენ წითლიძე მიქელგაბრიელის თემში გადაიყვანეს მასწავლებლად, ლავრენტი წულაძე ფოთის სამრევლო სკოლაში გადავიდა, ხოლო ახალი მასწავლებელი ვალერიან მებუკე ადმინისტრაციამ მიიმხრო. ჯამლეთ სიმონის ძე ბაჟუნაშვილმა, ვინც ხელმძღვანელობდა ბიბლიოთეკას წითლიძისა და წულაძის შემდგომ ის ახალ შენობაში, სოფლის კანცელარიასთან გადაიტანა, სადაც მოსახლეობის თავშეყრის ადგილი იყო. ბიბლიოთეკათა ქსელი განვითარდა სხვა სოფლებშიც. აკეთის ბიბლიოთეკა რამდენიმე წელიწადში უკვე მხოლოდ აკეთის საზოგადოებას ემსახურებოდა. მიუხედავად მასშტაბის შემცირებისა, 1905 წლამდე ბიბლიოთეკა ფუნქციონირებდა. გურიაში 1905 წლის რევოლუციური მოვლენების გამო ხელისუფლებამ ბიბლიოთეკა-სამკითხველოები დახურა. 1906 წლისთვის აკეთის ბიბლიოთეკის შენობა და სახურავი დაზიანდა, წიგნადი ფონდი შემცირდა. მოსახლეობამ შეძლო შენობის განახლება, მაგრამ ბიბლიოთეკა ძველებურად ფეხზე ვეღარ დადგა და მან ასეთი სახით 1921 წლამდე იარსება.
სქოლიო
კატეგორია:ლანჩხუთის მუნიციპალიტეტის სოფლები
ვალევოს თემი
ვალევოს თემი (Ваљево) — თემი სერბეთში, შედის კოლუბარის ოლქში.
თემის მოსახლეობა შეადგენს 94 157 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 104 ადამ./კმ². თემის ფართობი — 905 კმ².
სქოლიო
კატეგორია:სერბეთის თემები
ფრანჩესკო IV გონძაგა
thumb|right|ფრანჩესკო IV გონძაგა ფრანჩესკო IV გონძაგა (Francesco IV Gonzaga; დ. 7 მაისი, 1586 — გ. 22 დეკემბერი, 1612) —  მანტუისა და მონფერატოს ჰერცოგის ვინჩენცო I-ის ვაჟი და მემკვიდრე, როდესაც ეს უკანასკნელი 1612 წლის 18 თებერვალს გარდაიცვალა.
მამის სიკვდილიდან 10 თვის შემდეგ თვითონ ფრანჩესკოც გარდაიცვალა, ისე რომ მამრობითი სქესის მემკვიდრე არ დაუტოვებია. ჰერცოგი ფრანჩესკოს უმცროსი ძმა კარდინალი ფერდინანდო გონძაგა გახდა და იძულებული იქნა საეკლესიო ცხოვრება მიეტოვებინა.
1608 წლის 19 თებერვალს ფრანჩესკო IV-ემ იქორწინა სავოიის ჰერცოგის კარლო ემანუელე I-ის ასულ მარგარეტეზე (1589–1655), რომელთანაც შეეძინა შვილები:
იხილეთ აგრეთვე
კატეგორია:დაბადებული 7 მაისი კატეგორია:დაბადებული 1586 კატეგორია:გარდაცვლილი 22 დეკემბერი კატეგორია:გარდაცვლილი 1612 კატეგორია:გონძაგა
Sure to Fall (In Love with You)
Sure to Fall (In Love with You) — კარლ პერკინსის მიერ დაწერილი სიმღერა. იგი სინგლის სახით 1956 წელს უნდა გამოცემულიყო, თუმცა არ გამოვიდა.
ჯგუფ The Beatles-ის მიერ ჩაწერილი იქნა სიმღერის საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოიცა.
სქოლიო
კატეგორია:The Beatles-ის სიმღერები კატეგორია:1956 წლის სიმღერები
Cataulacus vorticus
Cataulacus vorticus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
აბდრაშიტოვო (დუვანის რაიონი)
აბდრაშიტოვო (Әбдрәшит; Абдрашитово) — სოფელი რუსეთის ფედერაციაში, ბაშკირეთის რესპუბლიკის დუვანის რაიონში.
2010 წლის მონაცემებით სოფელში ცხოვრობს 402 ადამიანი. რაიონულ ცენტრ მესიაგუტოვოდან დაშორებულია 10 კილომეტრით. უახლოესი რკინიგზის სადგურია სულეია, რომელიც დაშორებულია 85 კმ-ით.
სქოლიო
კატეგორია:დუვანის რაიონის სოფლები
სანის აქვს შანსი
სანის აქვს შანსი (Sonny With a Chance) — კომედიური ჟანრის სერიალი. შექმნილი სტივ მარმელის მიერ 2009 წელს. სერიალის პრემიერა გაიმართა 2009 წლის 2 თებერვალს.
წარმოება
თავდაპირველად სერიალის მთავარი გმირს სახელად მოლი მონრო იყო შერჩეული და თავად სერიალს ერქმევოდა „კეთილი იყოს თქვენი მობრძანება მოლივუდში“. შემდგომში სახელი შეიცვალა ჰოლი მონროთი და სერიალის სახელიც შესაბამისად „კეთილი იყოს თქვენი მობრძანება ჰოლივუდში“. საბოლოოდ არჩევანი სანი მონროზე შეაჩერეს სერიალს კი „სანის აქვს შანსი“ ეწოდა. სერიალისათვის საუნდტრეკი თავად დემი ლოვატომ დაწერა — სიმღერა „So far, so great“.
პერსონაჟები
მინი|მარჯვნივ|220პქ|მარცხნიდან მარჯვნივ: ჩედ დილან კუპერი, ზორა ლანკასტერი, სანი მონრო, ტონი ჰარტი, ნიკო ჰარისი და გრეიდ მიჩელი
რესურსები ინტერნეტში
კატეგორია:ამერიკული ტელესერიალები კატეგორია:2000-იანი წლების ტელესერიალები კატეგორია:დისნეის სერიალები კატეგორია:2009 წელს დაწყებული ამერიკული ტელესერიალები
ელემენტთა პერიოდული სისტემის მეოთხე პერიოდი
ელემენტთა პერიოდული სისტემის მეოთხე პერიოდი — ელემენტთა პერიოდული სისტემის, 18 ქიმიური ელემენტისაგან (კალიუმი — კრიპტონი ) შემდგარი რიგით მეოთხე პერიოდი.
ლიტერატურა
04
.gw
.gw — ზედა დონის ეროვნული დომენი (ccTLD) გვინეა-ბისაუსთვის.
რესურსები ინტერნეტში
Toppdomän
თავისუფლების კლუბი
თავისუფლების კლუბი — არასამეწარმეო (არაკომერციული) იურიდიული პირი, რომელიც 2010 წელს დაარსდა საზოგადოებისათვის კონსერვატიული და ლიბერტარიანული იდეების გაცნობისა და განათლების დონის ამაღლების მიზნით. კლუბის მთავარი ფასეულობებია ეკონომიკური და პოლიტიკური თავისუფლება.
საქმიანობა
ორგანიზაციის საქმიანობა საგანმანათლებლო სფეროთი შემოფარგლება და გულისხმობს ისეთი პროექტების განხორციელებას, როგორიცაა:
სუბკულტურა
მინი|მარჯვნივ|250პქ|[[კიბერ გოთები]] სუბკულტურა — კულტურული ქვეჯგუფი, რომელიც გამოირჩევა თავისი სტატუსით, ეთნიკური ერთობით, განსახლების არეალით, რელიგიითა თუ რწმენა-წარმოდგენებით ან სხვა ფაქტორით, რაც მათ კრავს ერთ კოლექტიურ ჯგუფად. სხვაგვარი განმარტებით, სუბკულტურა — ესაა გარკვეული სოციოკულტურული ჯგუფისათვის (ახალგაზრდობა, დამნაშავეთა სამყარო, ამა თუ იმ ქვეყანაში მცხოვრები სხვადასხვა ეთნიკური ჯგუფი, რელიგიური უმცირესობანი და სხვ.) დამახასიათებელი თვისებების მყარი მთლიანობა. გამოყოფენ, მაგალითად, ახალგაზრდულ, კრიმინალურ, ეთნიკურ, რელიგიურ, პროფესიულ, სოციალურ და სხვა სუბკულტურებს.
თავისუფლების კლუბი
განხორციელებული პროეტები
კლუბმა უკვე მოაწყო 10-ზე მეტი საჯარო ლექცია, რომელთაც უძღვებოდნენ საქართველოსა და მსოფლიოში ცნობილი ლექტორები, წარმატებული მოაზროვნეები. ასევე 2012 წლის 11-17 თებერვალს თავისუფალი და აგრარული უნივერსიტეტის მხარდაჭერით ჩაატარა პირველი თავისუფლების ბანაკი, სადაც მონაწილეობა მიიღო 80-მდე დაინტერესებულმა სტუდენტმა.
სუბკულტურა
მაგალითად, საქართველოსთან მიმართებაში შეიძლება იყოს საუბარი ეთნიკური (ქურთების, ეზიდების, ბერძნების და ჩვენში მცხოვრები სხვა ეთნოსების), რელიგიური (პროტესტანტული, კათოლიკური, სექტანტური და სხვ.), კრიმინალური („საძმოები“, „კანონიერი ქურდები“ და სხვ.) და ა.შ. სუბკულტურების არსებობაზე.
სუბკულტურას გაბატონებული კულტურისაგან განსხვავებული ფასეულობები და ნორმები აქვს, მაგრამ იგი არ უარყოფს, არ უპირისპირდება გაბატონებულ კულტურას, არ გამოდის მის წინააღმდეგ, არამედ არსებობს მის პარალელურად. სუბკულტურის წარმომადგენლები არ იბრძვიან იმისათვის, რომ საკუთარი ფასეულობანი, იდეები თუ შეხედულებები საყოველთაოდ აქციონ. პირიქით, ისინი დაინტერესებული არიან საკუთარი განსხვავებულობის შენარჩუნებით.
რესურსები ინტერნეტში
*
Sweet Little Sixteen
Sweet Little Sixteen — ჩაკ ბერის მიერ დაწერილი სიმღერა. იგი სინგლის სახით 1958 წელს გამოვიდა. ჯგუფ The Beatles-ის მიერ ჩაწერილი იქნა მისი საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოიცა. ჯონ ლენონმა იგი ასევე საკუთარი ალბომისთვის Rock 'n' Roll ჩაწერა.
სქოლიო
კატეგორია:The Beatles-ის სიმღერები კატეგორია:1958 წლის სიმღერები
საქართველოს სიძველენი
საქართველოს სიძველენი — დოკუმენტთა კრებული, რომელიც გამოსცა საქართველოს საისტორიო და საეთნოგრაფიო საზოგადოებამ ექვთიმე თაყაიშვილის რედაქტორობით. გამოვიდა 3 ტომი (1 ტ. გამოვიდა 1899, შესულია 1362 — 1848 წლების 431 დოკუმენტი; II ტ. — 1909, გამოქვეყნებულია XI—XIX საუკუნეების 509 დოკუმენტი; III ტ. —1910, შეიცავს 1408—1836 წლების 587 დოკუმენტს). 1911 წელს დაიბეჭდა IV ტომის პირველი თაბახი, მაგრამ სხვადასხვა მიზეზის გამო ბეჭდვა შეწყდა, 1926 წელს საქართველოს საისტორიო და საეთნოგრაფიო საზოგადოების საბჭოს დადგენილებით ეს თაბახი გამოქვეყნდა სიმონ ჯანაშიას რედაქციით, როგორც „საქართველოს სიძველენის“ III ტომის დამატება (8 საბუთი, 1170—1477 წლები).
„საქართველოს სიძველეთა“ I ტომის თითქმის მთელი ტირაჟი გამოსვლისთანავე დაიწვა (გადარჩა რამდენიმე ცალი) და ე. თაყაიშვილმა მოახერხა ამ ტომის მხოლოდ პირველი 201 დოკუმენტის ხელახლად დაბეჭდვა. „საქართველოს სიძველენის“ სამივე ტომში შესულია „ქართველთა შორის წერა-კითხვის გამავრცელებელი საზოგადოებისა“ და საქართველოს საისტორიო და საეთნოგარფიო საზოგადოების წიგნთსაცავებში დაცული მასლა და აგრეთვე დოკუმენტები კერძო კოლექციებიდან, რომლებიც ამ გამოცემებისათვის გადმოსცეს კერძო პირებმა ე. თაყაიშვილს. გამოცემა მოამზადეს მ. ჯანაშვილმა, ა. სარაჯიშვილმა, დ. კარიჭაშვილმა, ა. ქუთათელაძემ.
სამივე ტომი შეიცავს ყველა სახის დოკუმენტს — სამეფო სიგელებს, ნასყიდობის, გაცვლის, წყალობის, შეწირულების, გაყრის და სხვა წიგნებს, სასისხლო სიგელებს, სასამართლო დადგენილებებს, არზებს, ოქმებს, თამასუქებს, ვალის ხელწერილებს, ხარჯის ნუსხებს, მიმოწერას და სხვა. გამოცემაში დასტამბულია ორბელიანების, ბარათაშვილების, ერისთავების, ჯავახიშვილების, წინამძღვრიშვილების, ფირცხელაურების, ყორღანაშვილების, ბებუთაშვილების და სხვა საგვარეულოთა საბუთები და მიწერ-მოწერა. იგი ძვირფასი წყაროა საქართველოს პოლიტიკური, სოციალური, ეკონომიკური, ისტორიული, კულტურული ვითარების, სამართლის წარმოების, ყოფა-ცხოვრების, გარეშე ქვეყნებთან ურთიერთობის ისტორიული და სხვა საკითხების შესასწავლად. ი. ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტმა 1970 წელს გამოსცა „საქართველოს სიძველენის“ სამივე ტომის პირთა და გეოგრაფიულ სახელთა საძიებლები (შემდგენელი ლ. დავლიანიძე).
რესურსები ინტერნეტში
კატეგორია:ძველი ქართული სამართალი
ელემენტთა პერიოდული სისტემის მესამე პერიოდი
ელემენტთა პერიოდული სისტემის მესამე პერიოდი — ელემენტთა პერიოდული სისტემის, 8 ქიმიური ელემენტისაგან (ნატრიუმი — არგონი ) შემდგარი რიგით მესამე პერიოდი.
ლიტერატურა
03
კლუნის მუზეუმი
მინი| თერმეს დე კლუნის კალდარიუმი ალტ=|მინი| გალიო-რომაული აბანოების ხედი ფრიგიდარიუმში მინი| ლედი და უნიკორნის [[გობელენი]]
კლუნის მუზეუმი — შუა საუკუნეების მუზეუმი, პარიზში, საფრანგეთში. მდებარეობს ლათინურ კვარტალში, პარიზის მე-5 ოლქში, სენ-ჟერმენის ბულვარის სამხრეთით, სენ-მიშელ ბულვარსა და სენ-ჟაკის ქუჩას შორის.
მუზეუმი ორი შენობისგან შედგება: ფრიგიდარიუმი და თავად კლუნის სასტუმრო, რომელიც შეიცავს მხატვრული ნაშრომების კოლექციებს. ფრიგიდარიუმი დაახლოებით 6000 კვადრატული მეტრისაა.
მუზეუმში დაცულია შუა საუკუნეების საგნების და ხელოვნების უზარმაზარი კოლექცია. მუზეუმის მთავარ სამფლობელოებს შორისაა ქალბატონისა და უნიკორნის (La Dame à la licorne) ექვსი გობელენი.
ისტორია
შენობა შუა საუკუნეების პარიზის სამოქალაქო არქიტექტურის იშვიათი მაგალითია. ადრე იყო კლუნის აბატების სახლი (სასტუმრო). კლუნის პირველი სასტუმრო ააშენა პიერ დე შასლუსმა. სტრუქტურა აღადგინა ჟაკ დ'ამბუაზმა; იგი აერთიანებს გოთურ და რენესანსულ ელემენტებს. 1843 წელს იგი ალექსანდრე დი სომერარდის მიერ სახალხო მუზეუმად გადაკეთდა, რათა აქ შეენახა საფრანგეთის გოთური წარსულის რელიქვიები.
თავდაპირველად, წლების განმავლობაში აქ ცხოვრობდა მერი ტიუდორი, ინგლისის მეფის, ჰენრი VIII-ის და. ის აქ ცხოვრობდა 1515 წელს, ქმრის ლუი XII-ის გარდაცვალების შემდეგ, რომლის მემკვიდრე, ფრენსის I მერის ორსულობას თვალყურს ადევნებდა. მეჩვიდმეტე საუკუნეში აქ ცხოვრობდნენ პაპის ნუნციოსები, მათ შორისაა ჯულიო მაზარინი.
მე-18 საუკუნეში კლუნის სასტუმროს კოშკი ობსერვატორიად გამოიყენა ასტრონომმა ჩარლზ მესიერმა, რომელმაც 1771 წელს გამოაქვეყნა თავისი დაკვირვებები მესიეს კატალოგში. 1789 წელს, საფრანგეთის რევოლუციის პირველ წლებში, სასტუმრო სახელმწიფოს საკუთრებაში გადავიდა და მომდევნო სამი ათწლეულის განმავლობაში ასრულებდა სხვადასხვა ფუნქციას. ერთ მომენტში, ის ეკუთვნოდა ექიმს. სასტუმროში 1774 წლიდან 1792 წლამდე ასევე განთავსებული იყო ნიკოლა-ლეგერ მუტარის საბეჭდი მანქანა, საფრანგეთის დედოფლის ოფიციალური პრინტერი. მისი სტამბა განთავსებული იყო სასტუმროს სამლოცველოში.
1832 წლის დეკემბერში, ალექსანდრე დი სომერარდმა, ცნობილმა არქეოლოგმა და ხელოვნების კოლექციონერმა, იყიდა სასტუმრო კლუნი და გამოფინა შუა საუკუნეების და რენესანსის დიდი კოლექცია. მისი გარდაცვალების შემდეგ 1842 წელს კოლექცია შეიძინა სახელმწიფომ; შენობა მუზეუმად 1843 წელს გაიხსნა, სომერარდის შვილი იყო მისი პირველი კურატორი. შენობები აღადგინეს არქიტექტორმა ალბერ ლენუარმა და მისმა შვილმა ალექსანდრე ლენუარმა. სასტუმროს ისტორიული ძეგლის სტატუსი მიენიჭა 1846 წელს.
1926 წლის თებერვალში მუზეუმი მოექცა ლუვრის დეკორატიული ხელოვნების განყოფილების ქვეშ, მუზეუმმა დამოუკიდებელი სახე 1977 წელს მიიღო.
კოლექციები
მუზეუმი არის 11,500 კვადრატული ფუტის, რომელთაგან 6,500 განკუთვნილია ექსპოზიციებისთვის. იგი შეიცავს დაახლოებით 23,000 არტეფაქტს, რომელიც თარიღდება გალო-რომაული პერიოდიდან- მე -16 საუკუნემდე. ამჟამად გამოფენილია 2,300 არტეფაქტი. კოლექციები შეიცავს მასალებს ევროპიდან, ბიზანტიის იმპერიიდან და შუა საუკუნეების ისლამური სამყაროდან.
ანტიკურობიდან ადრეულ შუა საუკუნეებამდე
ალტ=|მინი| ნავების სვეტი, პირველი საუკუნე, კირქვა (Île-de-France) უძველესი კოლექციების დიდი ნაწილის მონახულება შესაძლებელია მუზეუმის პირველ ნაწილში, ფრიგიდარიუმში. აქ დამთვალიერებელს შეუძლია აღმოაჩინოს არტეფაქტები, ნავების სვეტი, რომელიც დათარიღებულია I-ლი საუკუნით. ეს სვეტი პარიზის გემის კაპიტანმა შესთავაზა იმპერატორ ტიბერიუსს. იგი შეიცავს წარწერებს, რომლებიც ეძღვნება რომაულ ღმერთს იუპიტერს. აღმოაჩინეს მე-18 საუკუნეში, პარიზის ღვთისმშობლის ტაძრის გუნდის ხელმძღვანელობით. კიდევ ერთი უძველესი არტეფაქტი, რომლის ნახვაც შესაძლებელია ფრიგიდარიუმში არის სენ-ლენდრის სვეტი. ეს სვეტი გამოძერწილია მეორე საუკუნეში და აღმოაჩინეს XIX საუკუნის განმავლობაში.
ფრიგიდარიუმში ასევე დაცულია ორი ლომის თავი, რომელიც დამზადებულია კლდის ბროლისგან. ლომის თავები დამზადდა მე-4 და მე-5 საუკუნეებს შორის, რომის იმპერიაში. მიუხედავად იმისა, რომ მათი დანიშნულება უცნობია, ყველაზე სავარაუდო ჰიპოთეზა ის არის, რომ ისინი შეიქმნა იმპერიული ტახტის დასამშვენებლად.
საფრანგეთის მიღმა
კლუნის მუზეუმი ასევე მოიცავს უძველეს კოპტურ ხელოვნებას. კოპტურმა ქსოვილებმა დიდი პოპულარობა მოიპოვეს ეგვიპტეში. იასონისა და მედეას თეთრეული დღეს კლუნში ინახება.
1858-1860 წლებში აღმოაჩინეს ოცდაექვსი ვესტგოთის გვირგვინი. ეს იყო ერთ -ერთი ყველაზე მნიშვნელოვანი აღმოჩენა შუა საუკუნეების იბერიის სამყაროდან. თავდაპირველი ოცდაექვსი გვირგვინიდან დღეს 10 დარჩა. დარჩენილი გვირგვინები გადანაწილებულია ორ მუზეუმს შორის, მადრიდის სამეფო სასახლესა და კლუნში. დღეს, კლუნის მუზეუმი ფლობს ისევე როგორც ამ სამ გვირგვინს, ასევე ჯვრებს, გულსაკიდს და ჩამოკიდებულ ჯაჭვებს, რომლებიც იგივე ექსპედიციაში აღმოაჩინეს. ეს ნივთები სამეფო ძალაუფლების სიმბოლო იყო და თარიღდება VII საუკუნით. ალტ=|მინი| ერთ-ერთი ვესტგოთის გვირგვინი. [[ესპანეთი, მე-7 საუკუნე (ოქრო, საფირონი, მარგალიტი)]]
სქოლიო
კატეგორია:პარიზის ისტორია კატეგორია:პარიზის მუზეუმები კატეგორია:მუზეუმები კატეგორია:მუზეუმები ევროპაში კატეგორია:პარიზის ეროვნული მუზეუმები კატეგორია:პარიზის ღირსშესანიშნაობები კატეგორია:პარიზის არქიტექტურა
Cataulacus wasmanni
Cataulacus wasmanni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
Take Good Care of My Baby
Take Good Care of My Baby — კეროლ კინგის და ჯერი გოფინის მიერ დაწერილი სიმღერა. ჯგუფ The Beatles-ის მიერ შესრულებული იქნა საკუთარი ვერსია. იგი წარდგენილი იქნა 1962 წელს, Decca Records-ის წარმომადგენლებთან შეხვედრისას.
სქოლიო
კატეგორია:The Beatles-ის სიმღერები კატეგორია:1961 წლის სიმღერები
.gy
რესურსები ინტერნეტში
gy კატეგორია:კომუნიკაციები გაიანაში
Toppdomän
ჯანფრანჩესკო I გონძაგა
რესურსები ინტერნეტში
კატეგორია:დაბადებული 1395 კატეგორია:გარდაცვლილი  25 სექტემბერი კატეგორია:გარდაცვლილი 1444 კატეგორია:გონძაგა
ცერეუსი
thumb|Cereus jamacaru ცერეუსი (Cereus) — მცენარეთა გვარი კაქტუსისებრთა ოჯახისა. ხისებრი, ბუჩქისებრი (იშვიათად გართხმული) მცენარეებია. თეთრი, იშვიათად ვარდისფერი ან წითელი ყვავილები აქვთ. ზოგიერთი სახეობის ნაყოფი იჭმება. ამ მონაცემებით, გვარი იყოფა რამდენიმე სხვა გვარად.
საკუთრივ ცერესუსის გვარი აერთიანებს 40-მდე სახეობას, რომლებიც გავრცელებულია ანტილის კუნძულებზე, ცენტრალურ და სამხრეთ ამერიკაში. ცერეუსი იზრდება სავანაში, ზღვის ქვიშიან სანაპიროზე, ტყის პირებზე, ქვიან უდაბნოში.
დეკორატიულ მცენარედ აშენებენ. ამრავლებენ თესლით და კალმით. ინტროდუცირებულია ბათუმისა და სოხუმის ბოტანიკურ ბაღებში.
ლიტერატურა
კატეგორია:კაქტუსისებრნი
მაშავერა (დმანისის მუნიციპალიტეტი)
მაშავერა (1949 წლის 12 ივლისამდე — „გორუნჯუკი“ ) — სოფელი საქართველოში, ქვემო ქართლის მხარის დმანისის მუნიციპალიტეტში,  მდებარეობს დმანისის პლატოზე, მდინარე მაშავერის მარჯვენა ნაპირას. თემის ცენტრი (სოფელი: უკანგორი). ზღვის დონიდან 880 მეტრზე, დმანისიდან დაშორებულია 21 კილომეტრით. 2002 წლის აღწერის მონაცემებით სოფელში ცხოვრობდა 864 კაცი.
სქოლიო
კატეგორია:დმანისის მუნიციპალიტეტის სოფლები
ვანი (ჩოხატაურის მუნიციპალიტეტი)
ვანი — სოფელი საქართველოში, გურიის მხარის ჩოხატაურის მუნიციპალიტეტში, ვან-ზომლეთის თემში (სოფლები: ვანი, ზომლეთი). მდებარეობს გურიის სერის სამხრეთით, მდინარე სუფსის მარჯვნივ, ზღვის დონიდან 240 მ, ჩოხატაურიდან 16 კმ, ოზურგეთიდან 21 კმ.